b'\n_START_ARTICLE_\nDragotin \xc5\xbdagar (uradnik)\n_START_SECTION_\n\xc5\xbdivljenje in delo\n_START_PARAGRAPH_\nDragotin (Karel Mihael) \xc5\xbdagar je po treh razredih klasi\xc4\x8dne gimnazije v Ljubljani, kjer je bil so\xc5\xa1olec Frana Levstika, 1848 stopil v finan\xc4\x8dno slu\xc5\xbebo in bil de\xc5\xbeelni blagajnik vse do upokojitve julija 1900. Deloval je v ve\xc4\x8d narodnih dru\xc5\xa1tvih. Oktobra 1863 je postal \xc4\x8dlan Ju\xc5\xbenega Sokola. Leta 1866 se je udele\xc5\xbeil 1. posvetovanja o ustanovitvi Dramati\xc4\x8dnega dru\xc5\xa1tva v Ljubljani, bil 1867 med ustanovnimi \xc4\x8dlani in do 1877 blagajnik ter v letih 1867\xe2\x80\x931870 tudi nastopal pri predstavah. Denarno je podpiral \xc5\xa1tevilne narodne prireditve in svoje premo\xc5\xbeenje zapustil reve\xc5\xbeem in dobrodelnim ustanovam.'